ARCÉLEK, ÚTSZÉLEK

szinopszis

Mi a közös a filmművészetet megújító francia új hullám egyetlen női tagja, a 89 éves Agnès Varda és a 33 éves francia fotós és street artist, JR világlátásában? Több, mint gondolnánk: hasonló filozófia és életre szóló szenvedély a képek megalkotása, kiállítási módja, közzététele iránt. A két alkotó együtt indul útnak JR fotóautomatává átalakított lakókocsijával Franciaország eldugott falvaiba, ahol a helyiekkel beszélgetnek és gigantikus méretű portrékat készítenek róluk. A képek házak, pajták, gyárépületek faláról, vonatok oldaláról köszönnek vissza. Az *Arcélek, útszélek* ezeket a szívmelengető találkozásokat dokumentálja, és a nem mindennapi barátságot, mely az út során szövődik a furcsa páros között. Varázslatos hangulatú és felejthetetlen road movie.

Az *Arcélek, útszélek* több mint húsz rangos filmes díjat nyert, köztük Cannes-ban az Arany Szem díjat; valamint Oscar-díjra nevezték a legjobb dokumentumfilm kategóriájában.

színes, feliratos, francia dokumentumfilm

eredeti cím: Visages Villages / Faces Places

Rendező: Agnès Varda, JR

Hossz:  89 perc

Gyártási év: 2017

Korhatár besorolás: besorolás alatt

Tervezett bemutató: 2018. tavasz

Forgalmazó: magyarhangya